hotchpotch/miracl-hf-unified huggingface dataset:
रणबंका
फिल्म 6 नवंबर 2015 को जारी की गई, पूरे भारत में लगभग 700 स्क्रीन में।
मनीष पॉल, जो मुंबई में काम कर रहे एक इंजीनियर हैं मथुरा, उत्तर प्रदेश में एक शहर, अपनी पत्नी प्रिया (पूजा ठाकुर) और बाल आयुष के साथ आता है। शहर में प्रवेश करते समय, ड्राइवर उसे मथुरा, राघव (रवि किशन में सबसे डरे हुए व्यक्ति के बारे में बताता है और जब वह पथ को पार करते हैं तो उसे दूर रहना चाहिए। राघव प्रिया को एक दिन देखता है और उसके साथ प्यार में पड़ जाता है। एक रात जब राघव प्रिया के घर आते हैं, तो वह मांग करता है कि उसे उससे शादी करनी चाहिए अन्यथा वह अपने पति और बच्चे को मार डालेंगे। राहुल राघव के भाई से मदद लेने की कोशिश करता है और वह उनकी मदद करने के लिए अपनी पूरी कोशिश करता है। लेकिन राघव आराम नहीं करते और राहुल के बेटे को मारता है। एक हताश प्रिया ने राघव को मारने के लिए एक दिल टूटकर राहुल को बताया; उसकी चुप्पी कुछ भी नहीं करेंगे राहुल फिर एक गुस्सा आदमी में बदल जाता है, और राघव के पुरुषों को नष्ट करना शुरू कर देता है। एक दिन, राघव के दोस्त कांटू ने प्रिया को अपहरण कर लिया और उसे राघव को लाया। लेकिन प्रिया उसे रोकने के लिए चेतावनी देते हैं, अन्यथा उनकी मौत का सामना करेंगे। मौके को देखते हुए, राहुल राघव में आग लगाते हैं, जो बदले में माधव नाम के एक आदमी को गोली मारता है, सोचकर उनके विधायक भाई ने उन्हें मारने के लिए भेजा था। नाराज, वह अपने भाई को एक विस्फोट में मारे गए। बाद में, राहुल ने खुलासा किया कि वह उस पर गोली चलाई, और माधव राम नहीं। राघव फिर उसके लिए खोज करने के लिए निकल जाते हैं। इस बीच, राहुल प्रिया को बचाने के लिए घटनास्थल पर पहुंचता है, और एक लड़ाई उसके और कांटू के बीच होती है, जिसमें राहुल कांतू को मारता है, और राघव को मारने के लिए प्रमुख हैं। राहुल और राघव के बीच एक कठिन लड़ाई होती है, जिसमें राघव राहुल को पराजित करते हैं और लगभग उसे मारने की कोशिश करते हैं। लेकिन जल्द ही, राहुल का मन उसके बेटे के नुकसान की पीड़ा से भरा होता है, और उसके विस्फोट अचानक बाहर निकल जाते हैं। वह फिर से लड़ना शुरू कर देता है और इस बार राघव पर बल मिलता है। राघव को मारने के बाद, फिल्म को प्रिया के साथ राहुल रोता है।मनीष पॉल मथुरा की एक जेल में फिल्म के लिए गोली मार दी। पूजा ठाकुर ने इस फिल्म के साथ बॉलीवुड की शुरुआत की।
भारत में लौह युग
भारतीय उपमहाद्वीप की प्रागितिहास में, लौह युग गत हड़प्पा संस्कृति (कब्र संस्कृति) के उत्तरगामी काल कहलाता है। वर्तमान में उत्तरी भारत के मुख्य लौह युग की पुरातात्विक संस्कृतियां, गेरूए रंग के मिट्टी के बर्तनों की संस्कृति (1200 से 600 ईसा पूर्व) और उत्तरी काले रंग के तराशे बर्तन की संस्कृति (700 से 200 ईसा पूर्व) में देखी जा सकती हैं। इस काल के अंत तक वैदिक काल के जनपद या जनजातीय राज्यों का सोलह महाजनपदों या प्रागैतिहासिक काल के राज्यों के रूप में संक्रमण हुआ, जो ऐतिहासिक बौद्ध मौर्य साम्राज्य के उद्भव में सहायक हुआ।
बाबा बाणेश्वर नाथ मंदिर, अथरी
बाबा बाणेश्वर नाथ मंदिर, अथरी
नूरिन शरीफ
नूरिन शरीफ (जन्म ०३अप्रैल १९९९) एक भारतीय अमीराती अभिनेत्री, मॉडल और सौन्दर्य प्रतियोगिता की विजेता हैं, जिन्हें मिस केरल फिटनेस २०१७ के ताज से नवाजा गया था। ये चंक्ज़ और ओरु अडार लव फिल्म के लिए जानी जाती है।
क्यू. एस. वर्ल्ड यूनिवर्सिटी रैंकिंग
क्यू. एस. वर्ल्ड यूनिवर्सिटी रैंकिंग  क्वाकरेल्ली सायमोंड्स (क्यू. एस.) {Quacquarelli Symonds: QS} द्वारा प्रकाशित एक वार्षिक प्रकाशन है जो विश्वविद्यालयों की रैंकिंग प्रदान करता है। पूर्व में इसे टाइम्स हायर एजुकेशन-क्यू. एस. वर्ल्ड यूनिवर्सिटी रैंकिंग के नाम से जाना जाता था।
पाई (मुद्रा इकाई)
पाई अविभाजित भारत और बर्मा में मुद्रा की इकाई थी। 19वीं सदी के अंत में ये भारत में सबसे छोटा ढाला हुआ सिक्का था। एक रुपये में 192 पाई होते थे। 1942 में इसको छापना बंद कर दिया गया था और कुछ ही सालों में बढ़ती मुद्रा स्फीति में पाई का विमुद्रीकरण कर दिया गया। इसका उपयोग "पाई पाई जोड़कर फलाना बनाया है" में अभी भी आमजन की भाषा में देखा जा सकता है।
निहंग
निहंग से अभिप्राय है ऐसे सिख जो दस गुरुओं के आदेशों के पूर्ण रूप से पालन के लिए हर समय तत्पर रहते हैं और प्रेरणाओं से ओतप्रोत होते हैं। दस गुरुओं के काल में ये सिख गुरु साहिबानों के प्रबल प्रहरी होते थे, व गुरु महाराजों द्वारा रची गई रचना गुरु ग्रंथ साहिब के प्रहरी अब भी होते हैं। यदि कभी सिख धर्म पर दुर्भाग्यपूर्ण प्रहार हो तो निहंग उस समय अपने प्राणों की परवाह किये बिना "सिख" और "गुरु ग्रंथ साहिब" की रक्षा आखरी सांस तक करते हैं। यह पूर्ण रूपेण सिख धर्म के लिए हर समय समर्पित होते हैं, और आम सिखों को मानवता का विशेष ध्यान रखने की ओर प्रेरित करते रहते हैं l
निहंगों को उनके आक्रामक व्यक्तित्व के लिए भी जाना जाता है। निहंग सिखों के धर्म-चिन्ह आम सिखों की अपेक्षा मज़बूत और बड़े होते हैं। जन्म से लेकर जीवन के अंत तक जितने भी जीवन संस्कार होते हैं, सिख धर्म के अनुसार ही उनका प्रेम से निर्वहन करते हैं l
सुपरमून
सुपरमून एक खगोलीय घटना है, जिसमें चाँद, पृथ्वी के सबसे नजदीकी स्थिति में आ जाता है, जिसके परिणामस्वरूप पृथ्वी से चाँद सामान्य दिखने वाले आकार से अधिक बड़ा दिखाई देता है। यह कोई खगोलिय शब्द नहीं है, ये शब्द आधुनिक ज्योतिष की देन है। ऐसा माना जाता है कि इस दौरान समुद्र में ज्वार आने के साथ साथ उन चट्टानों में भी ज्वार आता है। इस कारण भूकंप की घटना होती है, लेकिन इसका कोई ठोस प्रमाण नहीं है।
साल भर में 12 से 13 बार पुर्णिमा या नए चाँद दिखने की घटना होती है, जिसमें से मात्र तीन या चार को ही सुपरमून के रूप में वर्गीकृत किया जाता है।
तेजड़िया
तेजड़िया , जिसे प्रायः अंग्रेजी में बुल कहा जाता है, शेयर अथवा कमोडिटी बाजार आदि के ऐसे सदसय हैं जो कि बाजार में तेजी अर्थात भाव बढ़ने की आशा करते हैं। वे खरीदारी करते हैं और उम्मीद करते हैं कि बढ़े हुए दाम पर बेचकर लाभ कमाने की उम्मीद करते हैं। इनके उलट मंदड़िये बाजार में मंदी की आशा करते हुए बिकवाली करते हैं और भविष्य में कम दाम पर खरीदकर लाभ कमाने की उम्मीद रखते हैं।
ग्राफिकल यूजर इंटरफेस
माइक्रोसॉफ्ट विन्डोज़ ऑपरेटिंग सिस्टम में निर्देशो को टाइप करने की असुविधा को समाप्त कर दिया जाता है। यह प्रोग्राम GUI की सुविधा प्रदान करता है अर्थात यहाँ ग्राफिक्स यूजर इंटरकेस में प्रयोगकर्ता स्क्रीन पर चित्र रूप में प्रोग्रामों में आइकॉन एवं मैन्यूज़ के निर्देशों को दर्शाता है। GUI के आइकॉन को हम माउस द्वारा चुनते हैं एवं क्रियान्वित करते हैं।
पुष्पगिरि जैन तीर्थ
पुष्पगिरि जैन तीर, मध्य प्रदेश में इंदौर-भोपाल मार्ग पर सोनकच्छ से चार किलोमीटर दूर जैन धर्म के प्राचीन स्थल पर नवनिर्मित एक ऐसा जैन तीर्थ-स्थल है जो कोलाहल एवं प्रदूषण की दुनिया से बहुत दूर है। इस तीर्थस्थल के प्रणेता आचार्य श्री पुष्पदंतसागरजी और तरुणसागर हैं।
पुष्पगिरि (बहुविकल्पी)
पुष्पगिरि से आशय भिन्न-भिन्न स्थानों एवं पर्वतों से है-
बी एस डी एम
बिहार कौशल विकास मिशन (Bihar Skill Development mission/बी एस डी एम) बिहार सरकार द्वारा चलाया गया एक अभियान (मिशन) है जो महाराष्ट्र के 'एम के सी एल' ("maharastra knowladge corporation limited") के तर्ज पर बिहार मे भी नये योजनाओ को प्रस्तुत किया है। इसने बिहार के १५-२५ वर्स के युवाओ के लिये कुशल युवा प्रोग्रम प्रस्तुत किया है जिसके अन्तर्गत तीन प्रकार के पथय्क्रम समिल्लित किया गया है- इस योजना के द्वारा युवाओ को कोम्प्युटर की जानकारी दी जाती है तथा इसे आसानी से प्रयोग करना अच्छी सैली मे बात करना किसी के सामने अच्छे से पेश आने की जानकारी दी जाती है।
यह योजना बिहार के मुख्य मन्त्रि नितिश कुमार की सोच है जिन्होने एक सभा मे एक १४ वर्श के बच्चे को अन्ग्ग्रेजी मे बात करते देखा यन्हि से उन्हे प्रेरना मिली कि कुछ ऐसा किया जाय कि बिहार के सभी लोग अन्ग्रेजी मे बात कर सके । इस प्रोग्रम मे सबसे पहले कम्युनिकेसन को सम्मिल्लित किया गया फिर आईटी ऑर सॉफ्ट स्किल्ल को ।
बिहार के मुख्य मन्त्रि का सपना है कि बिहार एक स्मार्ट बिहार (Smart Bihar) के नाम से जाना जाये ।
अब तक इस योजना से करिब १,१२,५०० युवा जुरे है जिनमे से ४२,००० से अधिक युवतिया है । तथा ये सन्ख्या ऑर यह भविस्य मे बढ्ने कि आशा है ।
इस योजना के द्वारा अब तक ११०० के करीब KYP केन्द्र खोले गये जिसमे करिब ३००० प्रशिक्षित् युवाओ को रोजगार का अवसर मिला। तथा इन केन्द्रो मे २५,०००० से अधिक कम्प्युटरो को लगाया गया तथा इन को एक नेटवर्क से जोरा गया ।इस प्रोग्राम के तहत युवाओ को एक APP (ERA) के द्वारा सभी विषयो की विडिओ के जरिये जान्कारी दी जाती है। बिहार सरकार का मानना है कि अगर प्रदेश के युवा शिक्षित ऑर सभी प्रकार के क्षमताओ से पुर्ण होगे उन्हे नॉकरी तलाशने मे बहुत आसानी होगी ।
इस कोर्स को कोई भी कर सकता है चाहे कोई १०वी पास हो या १२वी बस उसकी आयु १५ से २५ वर्ष के बीच मे हो ।
सरदार पटेल प्रौद्योगिकी संस्थान, मुम्बई
सरदार पटेल प्रौद्योगिकी संस्थान (Sardar Patel Institute of Technology / SPIT) , मुम्बई विश्वविद्यालय से सम्बद्ध एक स्वायत्त इंजीनियरिंग शिक्षण एवं अनुसन्धान संस्थान है। भारत में इंजीनियरी शिक्षण संस्थानों में इसकी रैंकिंग (NIRF 2017) 101 – 150 के बीच है।
वीरमाता जीजाबाई प्रौद्योगिकी संस्थान
वीरमाता जीजाबाई प्रौद्योगिकी संस्थान (Veermata Jijabai Technological Institute / VJTI) मुम्बई का प्रसिद्ध इंजीनियरिंग महाविद्यालय है। यह एशिया के सबसे पुराने इंजीनियरी शिक्षण संस्थानों में से एक है। इसकी स्थापना 1887 में हुई थी और पहले इसका नाम 'विक्टोरिया जुबली टेक्निकल इंस्टीट्यूट' था। 1998 में इसका नाम बदलकर वर्तमान नाम दिया गया। शैक्षणिक एवं प्रशासनिक रूप से यह एक स्वायत्त संस्थान है, तथापि यह मुम्बई विश्वविद्यालय से सम्बद्ध है।
प्योंगचांग ओलम्पिक स्टेडियम
प्योंगचांग ओलम्पिक स्टेडियम () दक्षिण कोरिया में आयोजित 2018 शीतकालीन ओलम्पिक तथा पैरालम्पिक के उद्घाटन व समापन समारोह के लिये एक अस्थायी आयोजन स्थल है।
गुफा मंदिर, भोपाल
गुफा मंदिर भोपाल के प्रमुख पर्यटन स्थलों के शीर्ष में सम्मिलित है तथा शहर के केंद्र से लगभग ५ किलो मीटर की दूरी पर लालघाटी नामक स्थान पर स्थित है और यात्रियों व दर्शकों के मध्य आकर्षण का केंद्र है। गुफा मंदिर की खोज वर्ष १९४९ में श्री महंत नारायणदास जी त्यागी द्वारा की गई थी तथा पुनर्निर्माण कार्य ०२ अप्रैल १९६५ (चैत्र शुक्ल पक्ष प्रतिपदा दिन शुक्रवार संवत २०२२) को उन्हीं के द्वारा किया गया था। महंत परम्परा एवं वर्तमान महंत- गुफामंदिर के वर्तमान महन्त एवं अधिकारी जी की संदर्भ में  श्रीमहन्त श्री रामप्रवेश दास जी महाराज जी सद्गुरूदेव श्री मुरलीमनोहर दास जी महाराज गुरूभाई श्री त्रिवेणीदास जी महाराज महन्त श्री आद्यवाराह पीठ वाराहघाट बृन्दावन उत्तरप्रदेश श्रीमहन्त रामप्रवेश दास जी महाराज एक बहुत बड़े ब्राह्मण गंगातीर निवासी भारद्वाज गौत्र में बदायु जिला में जन्म हुआ इनके पिता बहुत बड़े धनाढ्य और विद्वान के आप इकलोती सन्तान हैं लगभग 9 बर्ष की उम्र में ही आपको वैराग्य हुआ और गुरूदेव के शरणागत हो गए इनके गुरूदेव श्री त्रिवेणीदास जी महाराज ने अपने सामने ही इन्हे महन्त पद से अलंकृत किया । जिसमें दिगम्वर अखाड़ा एवं टीलागद्याचार्य इति शुभम् भूयात्
गुफा मंदिर और मंदिर आश्रम परिसर सात प्राकृतिक गुफाओं से घिरा हुआ है। इसी कारण इस मंदिर का नाम गुफा मंदिर पड़ा। इन सात गुफाओं में से एक गुफा में स्वयंभू शिव की पिंडी है और बाकी गुफाओं में संस्कृत के विद्यार्थी रह रहे हैं।
मंदिर को आकर्षण का केंद्र और विशेष बनाने वाले मुख्य बिंदु इस प्रकार हैं :-गुफा मंदिर द्वारा संचालित श्री रामानंद संस्कृत महाविद्यालय को १९८९ में शासकीय मान्यता मिल गई थी। यहां संस्कृत शिक्षा के लिए १२ से १४ वर्ष आयु के ८वीं पास बच्चों का प्रवेश दिया जाता है। आश्रम में प्रवेश के बाद इन्हें आचार्य (एम.ए.) तक की शिक्षा नि:शुल्क आवासीय व्यवस्था द्वारा दी जाती है। यह विद्यालय मध्य प्रदेश सरकार के संस्कृत बोर्ड से सम्बद्ध है। मंदिर में संस्कृत भारती के सहयोग से संस्कृत संभाषण शिविरों का आयोजन भी किया जाता है।
महाशिवरात्रि के पावन पर्व पर लगने वाले वृहद् मेले के अतिरिक्त नवरात्रि और सावन में भी मेलों का आयोजन होता है। नवरात्रि में विभिन्न धार्मिक-सांस्कृतिक कार्यक्रमों का आयोजन किया जाता है। इसके अतिरिक्त राष्ट्रीय पर्वों पर भी भीड़ व सांस्कृतिक कार्यक्रम देखने को मिलते हैं।
सावन सोमवार मेला --
जन्माष्टमी एवम रामनवमीं आयोजन-- प्रति बर्ष बड़े धूमधाम से यह पर्व मनाएं जाते है जिसमे दूर दूर से आये श्रद्धालुओं को दर्शन होते है । श्रावणी उपाकर्म---- सावन माह की पूर्णिमा के दिन गुफामन्दिर पर समस्त छात्र एवं गुरुजन सहित वैदिक परंपरा अनुसार यह संपन्न होती है जिसमे नब प्रवेशित छात्रों का यगोपबीत संस्कार भी किया जाता है
जलतल (युक्ति)
जलतल (water level) एक सरल युक्ति है जो समान ऊँचाई वाले बिन्दुओं का पता करने में उपयोगी है। इसका उपयोग वहाँ किया जा सकता है जहाँ बिन्दु बहुत दूर-दूर हों और स्पिरिट लेविल का उपयोग सम्भव न हो।
स्पिरिट लेविल
स्पिरिट लेविल (spirit level या bubble level) एक मापन उपकरण है जो दर्शाता है कि कोई समतल, क्षैतिज है या नाहीं। बढ़ई, राजगीर, तथा अन्य निर्माण-कार्य करने वालों के स्पिरिट लेविल भिन्न-भिन्न तरह के होते हैं। इसका एक मुख्य अवयव स्परिट है।
संवेदकों की सूची
यहाँ विभिन्न प्रकार के संवेदकों की सूची दी गयी है।Global List of Sensor Manufacturers List of commercial sensor manufacturers from around the world
कप्तानगंज, उत्तर प्रदेश
कप्तानगंज (Kaptanganj) भारत के उत्तर प्रदेश राज्य के कुशीनगर ज़िले में स्थित एक नगर है।
कप्तानगंज एक कस्बा और नगर पंचायत है। यह कुशीनगर की एक तहसील भी है। यहाँ रेलवे स्टेशन एवं गन्ने की मिल स्थित है।
उत्तराखण्ड उच्च न्यायालय के मुख्य न्यायाधीशों की सूची
उत्तराखण्ड के मुख्य न्यायाधीश उत्तराखण्ड राज्य के सर्वोच्च पीठासीन न्यायिक अधिकारी और उत्तराखण्ड उच्च न्यायालय के संरक्षक होते हैं। उनकी नियुक्ति भारत के राष्ट्रपति द्वारा भारत के मुख्य न्यायाधीश और उत्तराखण्ड के राज्यपाल की सलाह पर की जाती है। के॰ एम॰ जोसफ उत्तराखण्ड उच्च न्यायालय के वर्तमान मुख्य न्यायाधीश हैं। उन्होंने यह पद ३१ जुलाई २०१४ को ग्रहण किया।
निम्नलिखित सूची ९ नवम्बर २००० को राज्य की स्थापना के बाद से उत्तराखण्ड उच्च न्यायालय के मुख्य न्यायाधीशों की है: ██ उत्तराखण्ड के मुख्य न्यायाधीश
██ उत्तराखण्ड के कार्यवाहक मुख्य न्यायाधीश ! scope="col" | क्रम संख्या ! scope="col" | नाम ! scope="col" | चित्र ! colspan="2" scope="col" | कार्यकाल ! scope="col" | कार्यकाल अवधि
रामकोला
रामकोला (Ramkola) भारत के उत्तर प्रदेश राज्य के कुशीनगर ज़िले में स्थित एक नगर है।
रामकोला में एक रेलवे स्टेशन, दो चीनी मिलें (एक बन्द चल रही है), एक प्रसिद्ध मन्दिर तथा पुराना सब्जी बाजार है। रामकोला का इतिहास का बहुत ही पुराने समय से चला आ रहा है, रामकोला का गोविंद राव परिवार का पुराना इतिहास हैं, इस परिवार का बसाव रामकोला से 14 कोस की दूरी उत्तर तक फैला हुआ,यहां के श्री मदन गोविंद राव पूर्व विधायक हैं, चन्दन गोविंद राव एक ऐसे व्यक्ति हैं जिन्होंने जनता इंटर कालेज रामकोला से माध्यमिक शिक्षा हासिल की ,फिर गोरखपुर विश्वविद्यालय से स्नातक,स्नातकोत्तर डिग्री हासिल की,मेरठ विश्वविद्यालय से बीएड,एमड की डिग्री हासिल की,फैजाबाद विश्वविद्यालय से भी एक अन्य स्नातकोत्तर डिग्री हासिल की,इग्नू विश्वविद्यालय से भी डिग्री हासिल किया है ,वर्धा अंतरराष्ट्रीय विश्वविद्यालय से भी पत्रकारिता में स्नातक औऱ स्नातकोत्तर डिग्री हासिल किया है साथ ही अन्य कई बोर्ड से पढ़ाई किया है, ये एक कुशल नेतृत्वकर्ता, वक्ता, बुद्धिजीवी, शिक्षक हैं।
उदयपुर, त्रिपुरा
उदयपुर (Udaipur) भारत के त्रिपुरा राज्य के गोमती ज़िले में स्थित एक नगर है। यह ज़िले का मुख्यालय भी है।
यह नगर त्रिपुर सुन्दरी मंदिर के लिए प्रसिद्ध है। यह नगर गोमती जिले का मुख्यालय भी है। यह त्रिपुरा का तीसरा सबसे बड़ा नगर है। उदयपुर, त्रिपुरा की राजधानी अगरतला से लगभग 55 किमी दूरी पर स्थित है। यहाँ अनेकों कृत्रिम झीलें हैं, जैसे- धानीसागर, बिजय सागर, महादेव दिघी, जगन्नाथ दिघी, अमर सागर आदि।
वीर चन्द्र माणिक्य
वीर चन्द्र माणिक्य' त्रिपुरा के राजा थे जिन्होने १८६२ से १८९६ तक शासन किया। वे माणिक्य राजवंश के थे। वे आधुनिक अगरतला के शिल्पी माने जाते हैं। सन १८६२ में उन्होने अगरतला का नगरीकरण आरम्भ किया तथा १८७१ में अगरतला नगरपालिका की स्थापना की।
त्रिपुरा की संस्कृति
त्रिपुरा की संस्कृति, भारत के अन्य पूर्वोत्तर राज्यों के मूल निवासी जनजातियों की संस्कृति जैसी ही है। यहाँ पर बंगाली संस्कृति का प्रभाव है।
जयपुर राज्य
जयपुर रजवाड़ा (अन्य नाम: जयपुर स्टेट) ११२८ से १९४७ अवधि का भारत का एक रजवाड़ा था। इसका केन्द्र जयपुर नगर था। यह बारहवीं शताब्दी से अस्तित्त्व में आया एवं १९४७ तक रहा। १९४७ में भारतीय स्वाधीनता उपरान्त भारतीय संघ में विलय हो गया। इतिहास के भिन्न कालों में इसे भिन्न भिन्न नामों से जाना गया जैसे: जयपुर राज्य, आम्बेर राज्य, ढूंढाड़ राज्य एवं कछवाहा राज्य, आदि।
वारिस अली शाह
वारिस अली शाह; Waris Ali Shah: (), हाजी वारिस अली शाह या सरकार वारिस पाक 1819-1905 ईस्वी के मध्य में एक सूफी संत थे, और बाराबंकी, भारत, में सूफीवाद के वारसी आदेश के संस्थापक थे। इन्होंने व्यापक रूप से पश्चिमी यात्रा की और लोगों को अपनी आध्यात्मिक शिक्षा ग्रहण कराई और लोगों ने इनकी शिक्षाओं को स्वीकार किया. हजरत वारिस पाक की दरगाह उत्तर प्रदेश के देवा शरीफ में स्थित है। इनके के पिता का नाम कुर्बान अली शाह था जिनकी कब्र (मजार शरीफ) भी देवा शरीफ में स्थित हैं। हजरत हाजी वारिस अली शाह ने बहुत ही कम उम्र में धार्मिक ज्ञान प्राप्त कर लिया था। आप तमाम इन्सानो को एक ही ईश्वर की कृति माने,इसलिए आप जाति-धर्म, उन्च-नीच और अमीर-गरीब की भावना से मुक्त होकर जगत के सारे इन्सानो से प्रेम किये और संदेश दिये, "प्रेम ही उत्तम कर्तव्य हैं"
हजरत वारिस पाक कई बार तीर्थ यात्रा के लिए मक्का गये. और यूरोप इंग्लैंड का भ्रमण किया यूरोप में अपनी व्यापक यात्रा के दौरान, इन्होनें तुर्की की सल्तनत का भी दौरा किया था। हजरत वारिस पाक की 1 सफर 1323 हिजरी (7 अप्रैल 1905 ईस्वी) में मृत्यु हो गई थी.
हजरत वारिस पाक के कई धर्मों अनुयायी थे. इनके शिष्यों में मुसलमान और हिंदू दोनों शामिल हैंWaris Pak अंग्रेजी में
सिटी पैलेस
सिटी पैलेस से इनका उल्लेख होता हैं:-
सिटी पैलेस जयपुर का एक ऐतिहासिक पर्यटक स्थल है। इसमें हस्तनिर्मित चित्र शानदार है।
हरि पर्वत
हरि पर्वत भारत के उत्तरतम राज्य जम्मू-कश्मीर की राजधानी श्रीनगर में डल झील के पश्चिम ओर स्थित है। इस छोटी पहाड़ी के शिखर पर इसी नाम का एक किला बना है जिसका अनुरक्षण जम्मू कश्मीर सरकार का पुरातत्व विभाग के अधीन है। इस किले में भ्रमण हेतु पर्यटकों को पहले पुरातत्त्व विभाग से अनुमति लेनी होती है। क़िले का निर्माण एक अफ़ग़ान गर्वनर मुहम्मद ख़ान ने १८वीं शताब्दी में करवाया था। उसके बाद १५९० ई॰ में मुग़ल सम्राट अकबर द्वारा इस क़िले की चहारदीवारी का निर्माण करवाया गया।
एक पौराणिक कथा के अनुसार, पौराणिक काल में यहां एक बड़ी झील हुआ करती थी, जिस पर जालोभाव नामक दैत्य का अधिकार था। वह राक्षस लोगों को खूब सताता था। तब लोगों ने भगवान शिव की अर्धांगिनी एवं कश्मीर की अधिष्ठात्री देवी माता सती से सहायता की प्रार्थना की। तब सती माता एक चिड़िया का रूप धारण करके प्रकट हुईं एवं उस राक्षस के सिर पर एक छोटा सा पत्थर रख दिया जो धीरे-धीरे आकार में बढ़ता गया और राक्षस का सिर कुचल गया।
वर्तमान काल में इस क़िले का अनुरक्षण जम्मू और कश्मीर सरकार का पुरातत्वब विभाग के अधीन है। यहां की यात्रा व सैर के लिए पर्यटकों को विभाग से अनुमति होती पड़ती है। इसी पर्वत पर एक बड़ा मन्दिर भी है जिसे शारिका देवी मन्दिर कहते हैं।
इसके अलावा इसी पर्वत पर एक गुरुद्वारा भी स्थित है। इसे छट्टी पादशाही का गुरुद्वारा भी कहते हैं जो रैनावाड़ी में स्थित है। कहते हैं छठे सिख गुरु हरगोबिन्द सिंह यहां पधारे थे।
आयुर्विज्ञान तथा शल्य-चिकित्सा स्नातक
आयुर्विज्ञान तथा शल्य-चिकित्सा स्नातक (एमबीबीएस), चिकित्सा और शल्यचिकित्सा के क्षेत्र की दो प्रथम व्यावसायिक उपाधियाँ हैं। लैटिन भाषा में इसे Medicinae Baccalaureus, Baccalaureus Chirurgiae कहा जाता था/है। इस डिग्री का संक्षिप्तीकरण भी कई तरह से किया जाता है, जैसे- MBBS, MB ChB, MB BCh, MB BChir (Cantab), BM BCh (Oxon), BMBS) आदि। एमबीबीएस की डिग्री उन देशों के विश्वविद्यालय देते हैं जो यूके की शिक्षा परम्परा का पालन करते हैं।
इस डिग्री के नाम से पता चलता है कि दे दो अलग-अलग स्नातक उपाधियाँ हैं। किन्तु व्यवहार में, दोनों को मिलाकर एक डिग्री के रूप में समझा/माना जाता है और एक साथ ही ये दोनों उपाधियाँ दी जातीं हैं। वे देश जो यूएसए की शिक्षा-प्रणाली का अनुसरण करते हैं, उनमें 'डॉक्टर ओफ़ मेडिसिन' (एम डी) नामक डिग्री दी जाती है, जो एमबीबीएस के तुल्य है।
जवाहरलाल स्नातकोत्तर चिकित्सा शिक्षा एवं अनुसंधान संस्थान
जवाहरलाल स्नातकोत्तर चिकित्सा शिक्षा एवं अनुसंधान संस्थान (Jawaharlal Institute of Postgraduate Medical Education & Research / JIPMER) भारत का एक प्रमुख चिकित्सा महाविद्यालय है। यह पुद्दुचेरी में स्थित है। इस संस्थान का वित्तपोषण भारत के केन्द्रीय सरकार द्वारा किया जाता है। अपने आन्तरिक प्रशासन को चलाने के लिए यह संस्थान स्वायत्त है।
दंत उपाधि
दन्तचिकित्सा के क्षेत्र में विश्व भर में अनेकों उपाधियाँ (डिग्री) प्रदान की जातीं हैं, जैसे
जीवाजीराव सिंधिया
महाराजा जीवाजीराव सिंधिया (26 जून 1916 - 16 जुलाई 1961) एक ग्वालियर के महाराजा है |
माधोराव सिंधिया
महाराजा माधोराव सिंधिया; (20 अक्टूबर 1876 – 5 जून 1925), ग्वालियर के महाराजा थे |
जयाजीराव सिंधिया
महाराजा जयाजीराव सिंधिया (19 जनवरी 1834 - 20 जून 1886) ग्वालियर के महाराजा थे।
अन्तरराष्ट्रीय पैरालम्पिक समिति
अन्तरराष्ट्रीय पैरालम्पिक समिति (IPC; ) एक ग़ैर-लाभकारी संगठन तथा संचालक मण्डल है जो कि पैरालम्पिक खेलों का आयोजन करता है। इसकी स्थापना जर्मनी के डसेलडॉर्फ़ नगर में 22 सितम्बर 1989 को हुई थी। आईपीसी का स्वयं का एक लोकतान्त्रिक कानून व ढांचा है और यह 176 राष्ट्रीय पैरालम्पिक समितियों, चार दिव्यान्गों के लिये बने अन्तरराष्ट्रीय संगठनों तथा पाँच क्षेत्रीय संगठनों से मिलकर बना है। इसका मुख्यालय बॉन, जर्मनी में स्थित है।
अन्तरराष्ट्रीय पैरालम्पिक समिति के अब तक तीन अध्यक्ष बन चुके हैं। इसके संस्थापक सदस्य रॉबर्ट स्टेडवर्ड थे, जिन्होंने पहले कैनेडीयन स्पोर्ट्स फण्ड फॉर फिजिकली डिसेबल्ड की स्थापना की थी। उनके उत्तराधिकारी फ़िलिप क्रावेन हुए जिन्होंने 2001 से 2017 तक इसकी कमान संभाली। क्रावेन के उत्तराधिकारी एंड्रू पारसंस हुए जो कि पूर्व में इसके उपाध्यक्ष तथा ब्राज़ीलियन पैरालम्पिक समिति के पूर्व अध्यक्ष थे।
जॉर्ज दुर्ग, मुंबई
जॉर्ज दुर्ग १७६९ में मुंबई (तब बम्बई) नगर की दीवारों का विस्तार कर बनाया गया था। यह वर्तमान मुंबई के फोर्ट क्षेत्र में पूर्व में स्थित था। जिस पहाड़ी पर डोंगरी दुर्ग हुआ करता था, उसकी जगह फोर्ट जॉर्ज का निर्माण हुआ था। १८६२ में इस दुर्ग को ध्वस्त कर दिया गया था।
दुर्ग एक मील (१.६ किमी) लंबा था और एक तिहाई मील (५०० मीटर) चौड़ा था। इसका नाम युनाइटेड किंगडम के राजा जॉर्ज तृतीय के सम्मान में 'फोर्ट जॉर्ज' रखा गया था।
कीर्ति केलकर
यह कलर्स के धारावाहिक 'ससुराल सिमर का' की मुख्य नारी कलाकार 'सिमर प्रेम भारद्वाज' हैं ।
बेकल दुर्ग
केरल के कासरकोड जिले की होसदुर्ग तालुका के पल्लीकेरा ग्राम में स्थित बेकल दुर्ग () राज्य का सबसे बड़ा दुर्ग है। ४० एकड़ क्षेत्रफल में फैला ये दुर्ग मंगलौर से लगभग ६५ किलोमीटर की दूरी पर स्थित है। दुर्ग का निर्माण केलादि के शिवप्पा नायक ने १६५० में किया था। १९९२ में भारत सरकार ने इसे विशेष पर्यटन क्षेत्र घोषित किया।
अहमदाबाद का ऐतिहासिक शहर
अहमदाबाद का ऐतिहासिक नगर या पुराना अहमदाबाद, भारत के गुजरात राज्य के अहमदाबाद नगर का ही एक भाग है । 11 वी शताब्दी के आस पास अहमदाबाद आशावल के नाम से जाना जाता था, उस समय राजा आशा भील का शासन था। वैसे आधुनिक शहर की स्थापना अहमद शाह प्रथम ने १४११ में गुजरात सल्तनत के रूप में की थी। तब से यह गुजरात सल्तनत की एवं कालान्तर के महत्त्वपूर्ण राजनैतिक एवं गुजरात के वाणिज्यिक केन्द्र की राजधानी बना रहा। वर्तमान में भी घना एवं संकुल होने के बाद भी आधुनिक अहमदाबाद नगर का हृदय केन्द्र बना हुआ है। इसे जुलाई २०१७ में यूनेस्को ने विष्व धरोहर स्थल घोषित किया था।
चंद्रगिरि दुर्ग, केरल
चन्द्रगिरि दुर्ग (मलयालम:ചന്ദ്രഗിരി കോട്ട and Tulu :ಚಂದ್ರಗಿರಿ ಕೊಟ್ಟೆ) भारत के दक्षिणी राज्य केरल में कैसरगोड जिले में १७वीं शताब्दी से बना हुआ है। यह लगभग वर्गाकार दुर्ग सागर सतह से १५० फीट (४६ मी॰) कि ऊंचाई पर बना है और लगभग ७ एकड़ के क्षेत्र में विस्तृत है। यह दुर्ग पयस्विनी नदी के किनारे स्थित है और वर्तमान में जीर्णावस्था में है।
इस दुर्ग का घटनाओं से भरा इतिहास है। पुरातन काल में यह नदी दो शक्तिशाली राज्यों - कोलतुनाडु और तुलुनाडु की सीमा हुआ करती थी। जब तुलुनाडु पर विजयनगर साम्राज्य का अधिकार हुआ, कोलतुनाडु राजाओं ने चन्द्रगिरि दुर्ग भी उनके हाथों गंवा दिया। कालान्तर में विजयनगर साम्राज्य के पतन के समय इस क्षेत्र की देखरेख इक्केरी के केलड़ी नायक के अधीन थी १६वीं शताब्दी में विजयनगर साम्राज्य के पतन होने पर वेंगप्पा नायक ने स्वतंत्र घोषित कर दिया। बाद में शिवप्पा नायक ने इसका अधिकार लिया और एक दुर्गों की शृंखला निर्माण की जिसका चन्द्रगिरी एक भाग है।
हेमन्त सिंह
राणा हेमन्त सिंह (जन्म 5 जनवरी 1951) 1954 तक धौलपुर के महाराजा थे | 1 नवम्बर 1956 में राजस्थान का एकीकरण पूरा होते ही राजस्थान में राजशाही पूर्णतः समाप्त हो गयी |
हेमन्त सिंह का जन्म नाभा के महाराजा प्रताप सिंह और उनकी पत्नी महारानी उर्मिला देवी (1924-1997) के दूसरे पुत्र के रूप में हुआ था। जब वह तीन साल के थे, तो उनके नाना राणा उदयभानु सिंह की मृत्यु हो गई, और उनकी दादी ने उनके दिवंगत पति के वारिस के रूप में अपनाया। हेमन्त सिंह ने दून स्कूल से अपनी प्राथमिक और उच्च माध्यमिक शिक्षा प्राप्त की और 1971 में दिल्ली विश्वविद्यालय के हिंदू कॉलेज से अपनी बैचलर ऑफ आर्ट्स की डिग्री पूरी की। वे 1954 से 1971 तक धौलपुर के अंतिम नाम महाराज राणा बने, जब सभी शाही खिताब और निजी पर्स को भारत गणराज्य द्वारा समाप्त कर दिया गया था
श्री हेमन्त सिंह का गुजरात में वाना की राजकुमारी भवानी देवी से, एक बेटी:
रुद्राणी सिंह
1973 से, हेमन्त सिंह दिल्ली में पंचशील मार्ग पर स्थायी रूप से बस गए, और 17 मई 2007 को और धौलपुर महलों, भूमि और राज्य के गहने को राजस्थान राज्य की देखभाल के लिए सौंप दिया।
1951-1954: महाराज कुमार श्री हेमंत सिंह
1954-1971: महामहिमराजाधिराज श्री सवाई महाराज राणा श्री हेमंत सिंह, लोकेंद्र बहादुर, दिलेर जंग जय देव, धौलपुर के महाराज राणा
किंग काँग
एमिल ज़ाया (अंग्रेजी: Emile Czaya) हंगरीयाई मूल के एक ऑस्ट्रेलियाई पेशेवर पहलवान थे जो अपने अखाड़े के नाम किंग काँग से बेहतर जाने जाते थे।
किंग काँग ने विश्व भर में कुश्तियाँ लडी। भारत में उनका मुकाबला दारा सिंह से हुआ जहाँ उन्हे पराजय हाथ लगी।
सन् 1956 मे अपनी पत्नी एली से विवाहोपरांत वे आॅस्ट्रेलिया मे ही बस गए थे। सन् 1970 में सिंगापुर में एक कुश्ती मुकाबले के लिए जाते हुए सड़क दुर्घटना में उनकी मृत्यु हो गई।
प्रताप सिंह नाभा
प्रताप सिंह नाभा (२१ सितंबर १९१९ - २२ जुलाई १९९५) नाभा के अंतिम महाराजा थे। १९४८ में नाभा का विलय भारत में हो गया और इसे पटियाला के नाम से जाना गया।
उदयभानु सिंह
राणा उदयभानु सिंह (12 फरवरी 1893 – 22 अक्टूबर 1954) धौलपुर के महाराजा थे, जिसके बाद राज्य का भारत संघ में विलय हो गया। वह जाटों के बमरौलिया गोत्र से थे। उदयभानु अपने भाई राणा राम सिंह के उत्तराधिकारी बने, जिनकी 1911 में बिना किसी समस्या के मृत्यु हो गई। उदयभानु को 9 अक्टूबर 1913 को पूर्ण सत्तारूढ़ अधिकार प्राप्त हुए।
उन्होंने मेयो कॉलेज , अजमेर में शिक्षा प्राप्त की और बाद में देहरादून में इंपीरियल कैडेट कोर में शामिल हो गए।
वह धौलपुर के अंतिम शासक थे, और 1931 में गोलमेज सम्मेलन में एक प्रतिनिधि के रूप में कार्य किया। 1947 में भारत की स्वतंत्रता के बाद, महाराजा राणा उदयभानु सिंह ने 7 अप्रैल 1949 को धौलपुर को भारत संघ में शामिल कर लिया। धौलपुर को तीन पड़ोसी राज्यों में मिला दिया गया था। . भारत संघ के भीतर मत्स्य संघ बनाने के लिए, जिसमें से उन्हें राजप्रमुख बनाया गया था, लेकिन बाद में संघ को कई अन्य ऐसे संघों के साथ मिलाकर वर्तमान राजस्थान राज्य बनाया गया।
सिंह की मृत्यु 61 वर्ष की आयु में 43 साल के शासनकाल के बाद 22 अक्टूबर 1954 को हुई थी। उनका उत्तराधिकारी उनके पोते हेमन्त सिंह थे, जो धौलपुर के नाममात्र के महाराजा थे।
अप्रैल 1911 में, सिंह ने जींद राज्य में बदरूखान के सरदार या सरदार शमशेर सिंह की बेटी मालवेंद्र कौर (15 जनवरी 1893 - 12 दिसंबर 1981) से शादी की। दंपति की एक ही बेटी थी:
उर्मिला देवी (1924-1997) 1944 में विवाहित प्रताप सिंह नाभा (1919-1995; आर। 1928-1971)। और उसके तीन बेटे और एक बेटी थी, जिसमें दूसरा बेटा भी था।
नाहरसिंह महल
राजा नाहरसिंह महल १८वीं सदी का प्राचीन महल है एवं अपने वास्तुकला के लिये प्रसिद्ध है। यह हरियाणा राज्य के फ़रीदाबाद शहर के बल्लभगढ़ क्षेत्र में स्थित है तथा इसका निर्माण जाट राजा नाहरसिंह के उत्तराधिकारियों द्वारा किया गया था। इस महल का निर्माण कार्य १८५० में पूरा हुआ था। इसे बल्लभगढ़ किला महल के नाम से भी जाना जाता है और दक्षिण दिल्ली से १५ किमी की दूरी पर स्थित है। यहां के जाट राजा नाहरसिंह ने भारतीय स्वतन्त्रता संग्राम ने महत्वपूर्ण भूमिका निभाई थी। महल के मण्डप और आँगन अत्यन्त सुन्दर हैं एवं इसकी झुकी हुई मेहराबें और सुन्दर रूप से सजे कमरे स्थानीय इतिहास की झलक दिखलाते हैं। वर्तमान में यह एक विरासत सम्पत्ति है। महल के चारों ओर कई शहरी केन्द्र हैं। यह राजसी महल भारी संख्या में पर्यटकों को आकर्षित करता है।
विश्वेन्द्र सिंह
विश्वेन्द्र सिंह डीग-कुम्हेर विधानसभा क्षेत्र सेे विधाायक हैं। एवं वर्तमान राजस्थान सरकार में पर्यटन एवं नागरिक उड्डयन विभाग कैबिनेट मंत्री है वे पूर्व में भरतपुर से लोक सभा से सांसद रहे हैं। सर्व समाज को एक साथ मिलकर एवं भाईचारे के साथ खड़े होकर रखने के लिए सदा से ही चर्चित है।
राणा राम सिंह
राणा राम सिंह धौलपुर के राजा थे। जन्म 26 मई 1883 को हुआ और सन् 1901 में राज्य प्राप्त हुआ।
राणा निहाल सिंह
राणा निहाल सिंह धौलपुर के महाराजा |
उत्तराखण्ड के राज्य राजमार्गों की सूची
निम्नलिखित सूची उत्तराखण्ड राज्य के राज्य राजमार्गों की है:
राणा कीरत सिंह
किरत सिंह राणा या राणा कीरत सिंह (ज०। 1763-1835) मध्य प्रदेश, भारत में गोहद राज्य (1803-1805) के शासक थे। वह धौलपुर (रियासत) के पहले शासक भी थे (१८०५ - १८३५) राणा कीरत सिंह धौलपुर के महाराजा थे |
राणा भगवन्त सिंह
राणा भगवन्त सिंह (१८२३ – 7 फरवरी १८७३) धौलपुर के महाराजा थे।
नाभा
नाभा (Nabha) भारत के पंजाब राज्य के पटियाला ज़िले में स्थित एक नगर है। यह ज़िले में एक तहसील का दर्जा रखता है।
नाभा नगर पश्चिमोत्तर भारत के दक्षिण-पूर्वी पंजाब राज्य के पटियाला ज़िले में पटियाला से लगभग 26 किमी पश्चिम में स्थित है। नगर 1763 में स्थापित नाभा रियासत की राजधानी था। बिखरे हुए 12 प्रदेश इसमें शामिल थे, जिन पर सिख फुलकियाँ परिवार के एक सदस्य ने दावा किया था। 1807–1808 में नाभा के राजा ने रणजीत सिंह के हमलों और घुसपैठ के ख़िलाफ़ ब्रिटिश संरक्षण प्राप्त किया। 1857 के विद्रोह के दौरान नाभा के राजा अंग्रेज़ों के प्रति वफ़ादार रहे और इसके लिए इनामस्वरूप उन्हें राज्यक्षेत्र भी प्रदान किया गया। भारत के स्वतंत्र होने के एक साल बाद 1948 में नाभा पांच फुलकियां राज्यों के संघ में शामिल हो गया, जिसका अंतत: पंजाब राज्य में विलय हो गया। नाभा स्थित महाविद्यालयों में गवर्नमेंट रिपुदमन कॉलेज शामिल है तथा यहाँ पब्लिक स्कूल और संस्कृत विद्यालय भी हैं। नाभा में खाद्य पदार्थ से संबंधित उद्योग और कृषि विपणन केंद्र हैं।
वैदिक संस्कृती
वैदिक-संस्कृति सत्य, सनातन है और वेद को अनादि अथवा ईश्वरीय माना गया है । | क्योंकि मनुष्य और उसकी सभ्यता के बारे में सबसे प्राचीन इतिहास भी इसी संस्कृति की देन है | जिसमें ऋषियों द्धारा मानव समाज को ब्यवस्थित तरीके से चलाने के लिये मर्यादित आचरण की ब्यवस्था दी गयी, जबकि आज के युग में मर्यादा का सर्वथा अभाव है | यही कारण है कि कालान्तर से आज तक वैदिक-संस्कृति ने अपने अस्तित्व को बनाये रखा है | जो आश्चर्यजनक परन्तु अटल सत्य भी है |
भारतवर्ष मैं रहने वाली सर्वप्रथम जाति आर्य थी और आर्यों की अपनी संस्कृति वैदिक संस्कृति ही थी | चूँकि ये संस्कृति आज भी उतनी ही सशक्त , सुब्यवस्थित , सुसंगठित और अनुशासित है, जितनी कि सृष्टि के उदय के समय | यही प्रमुख कारण रहा है कि, वैदिक-संस्कृति को विश्व पटल पर आज भी सम्मानित दृष्टि से देखा जाता है | वैदिक-संस्कृति में पांच यम हैं और पांच नियम हैं |
यम :-  1.  सत्य , 2. अहिंसा , 3. अस्तेय , 4. ब्रह्मचर्य , 5. अपरिग्रह
नियम :-  1. शौच , 2. संतोष , 3. स्वाध्याय , 4. ईश्वर-प्राणिधान , 5. तप |
वैदिक-संस्कृति के अनुसार इन यम-नियमों की जो मनुष्य अवहेलना करता है , उसका कल्याण असम्भव है , ठीक उसी तरह ; जिस तरह इन यम-नियमों की अवहेलना करने से कोई भी धार्मिक कार्य सिद्ध नहीं होता | अर्थात यम-नियम ही आध्यात्मिक जगत में वैदिक-संस्कृति का पहला पाठ व भवन की नींव के पत्थर के समान है | इसी के परिणामस्वरूप ही तो भारतवर्ष को सम्पूर्ण विश्व  , “ धर्मगुरु “ कहता आया है | क्योंकि इतिहास इस बात का गवाह है कि ब्रह्माण्ड के अस्तित्व में आने से लेकर आज तक सभी संस्कृतियों या सभ्यताओं में सबसे सर्वश्रेष्ठ वैदिक-संस्कृति को ही माना जाता है | क्योंकि इसकी स्वीकारोक्ति , सभी धर्मो में व आज तक के वैज्ञानिक आविष्कारों एवं परिकल्पनाओं में स्पष्ट रूप से दृष्टिगोचर होती है
टोक्यो स्टॉक एक्स्चेंज
संक्षेप में (東証) या टी एस ई/टी वाय ओ एक स्टॉक एक्सचेंज है जो टोक्यो, जापान में स्थित है। अपनी सूचीबद्ध कंपनियों के कुल बाजार पूंजीकरण के आधार पर यह एशिया का सबसे बड़ा व दुनिया का तीसरा सबसे बड़ा स्टॉक एक्सचेंज है। अप्रैल 2015 में 2,292 सूचीबद्ध कंपनियों के साथ इसका संयुक्त बाजार पूंजीकरण 4.09 खरब अमेरिकी डॉलर था। जुलाई 2012 में ओसाका सिक्योरिटीज एक्सचेंज के साथ विलय की योजना को जापान फेयर ट्रेड कमीशन द्वारा अनुमोदित किया गया जिसके परिणामस्वरूप इकाई, जापान एक्सचेंज समूह (JPX) (日本取引所グループ "निहोन Torihikijo Gurūpu"), 1 जनवरी 2013 को अस्तित्व में आई।
टोक्यो स्टॉक एक्सचेंज 15 मई, 1878 को "टोक्यो काबुशिकि तोरिहिकिजो" (東京株式取引所) के रूप में तत्कालीन वित्त मंत्री ओकुमा शिगेनोबु और पूंजीवादी पक्षकार शिबुसावा एईची के निर्देश पर स्थापित किया गया था। 1 जून, 1878 को इसमें ट्रेडिंग शुरु हुई।
1943 में दस अन्य प्रमुख शहरों के शेयर बाजारों के साथ संयुक्त करके एक एकल बनाया गया। किन्तु नागासाकी के विस्फोट के बाद संयुक्त एक्सचेंज बंद कर के पुनर्गठित किया गया।
16 मई, 1949 को नए प्रतिभूति विनिमय अधिनियम के अंतर्गत अपने वर्तमान नाम से टोक्यो स्टॉक एक्सचेंज पुनः प्रारम्भ हुआ।
रमाकांत अचरेकर
रमाकांत विठ्ठल अचरेकर (Ramakant Vithal Achrekar) (जन्म 1932 - 2 जनवरी 2019) मुंबई के एक भारतीय क्रिकेट कोच हैं। और इनकी मृत्यु 2 जनवरी 2019 को हो गई। वह दादर, मुंबई के शिवाजी पार्क में युवा क्रिकेटरों को प्रशिक्षित के लिए सबसे अधिक प्रसिद्ध हैं खासकर सचिन तेंदुलकर को। वह मुंबई क्रिकेट टीम के लिए भी चयनकर्ता रहे हैं। 2010 में उन्हें पद्म श्री से सम्मानित किया गया।रमाकांत अचरेकर का निधन 2 जनवरी 2019 को वृद्धावस्था की बिमारियों के कारण हो गया। सचिन तेंदुलकर सहित कई क्रिकेट हस्तियाँ इनकी अंतिम यात्रा में शामिल हुई।
सुमित्रा गुहा
विदुषी सुमित्रा गुहा (Vidushi Sumitra Guha) एक भारतीय शास्त्रीय गायिका हैं, जो शास्त्रीय संगीत के कर्नाटिक और हिंदुस्तानी स्कूलों में अपनी विशेषज्ञता के लिए जानी जाती हैं। भारत सरकार ने उन्हें 2010 में देश के चौथे उच्चतम नागरिक पुरस्कार पद्म श्री से सम्मानित किया था।
अन्तराल (वास्तुशास्त्र)
अन्तराल, पारंपरिक शास्त्रीय वास्तुशास्त्र व अगमशास्त्र में, मंदिर निर्माण में गर्भगृह एवं मण्डप के बीच के स्थान को कहा जाता है। भारतीय शास्त्रीय वास्तुकला में, अधिकांशतः उत्तर भारतीय नागर शैली के मंदिरों में मण्डप और गर्भगृह के बीच अन्तराल देखने को मिलते हैं। इसे कोरिमण्डप भी कहा जाता है।
उत्तर भारत में खजुराहो के कन्दारिया महादेव मन्दिर, जो पञ्चयातन वास्तुशैली में निर्मित है, तथा दक्षिण भारत के चालुक्य वास्तुकला में निर्मित मंदिरों में मण्डप और गर्भगृह के बीच अन्तराल देखा जा सकता है। इस तरह की वास्तुकला के उक्त दो मंदिर उत्तम उदाहरण हैं।
विभिन्न वास्तुशैलियों में अन्तराल का मुख्य कार्य मन्दिर संरचना के दो विभक्त हिस्सों को जोड़ने का है। मंदिर निर्माण में, मंदिर के दो विभक्त संरचनाओं: मण्डप व गर्भगृह को अन्तराल द्वारा जोड़ा जाता था। प्रायः अन्तराल में कुछ सीढ़ियां भी होती हैं, जोकि गर्भगृह के परिक्रमा या मण्डल को नीचे स्थित मण्डप से जोड़ती है। क्योंकि गर्भगृह के पटल को मण्डप के पटल से कुछ ऊँचे स्थान पर रखा जाता था। अगमशास्त्र के अनुसार, अन्तराल को कभी भी वर्गाकार नहीं होना चाहिए, केवल आयताकार होना चाहिए।
अन्तराल (धारावाहिक)
अन्तराल, वर्ष २००० में स्टार टीवी पर प्रसारित एल धारावाहिक था, जिसके मुख्य पात्र थे, ओम पुरी, आमिर बशीर, अरुंधती, जोय सेनगुप्ता और उत्तरा बोकार। इसकी निर्माता थी थिएटर अभिनेत्रि, अपराजिता कृष्णा, तथा निर्देशक जोगी दयाल, गुलाल कृपलानी और स्वयं अपराजिता थीं।
इसका पहला प्रसारण 4 जनवरी 2000 को हुआ था। यह एक साप्ताहिक धारावाहिक था और हर मंगलवार की रात 9:30 में स्टार प्लस चैनल पर प्रसारित हुआ करता था। यह स्टार प्लस का एक प्राइम टाइम धारावाहिक था। यह धारावाहिक उन कुछ में से एक है, जिसमें ओम पुरी जी ने स्वयं अभिनय किया था। इसके कुल 52 एपिसोड थे।
एक नायक के रूप में एक विरोधी नायक को प्रदर्शित करने वाला यह धारावाहिक सबसे पहले धारावाहिकों में से एक था। इसकी कहानी श्रीवी नमक पात्र के जीवन के चारों ओर घूमती है, जिसे ओम पुरी ने निभाई है। पात्र श्रीवी एक छोटे से शहर में एक लाइब्रेरियन था, लेकिन वह एक आधुनिक गुरु बन जाता है।
धारावाहिक में, श्रीवी एक ऐसा व्यक्ति है जो अभी भी अपने अतीत से बाहर रह रहा है उनके मनोवैज्ञानिक समस्याएं हैं, जिनमें दुखद प्रवृत्तियों शामिल हैं। श्री वी शीर्ष पर अपनी वृद्धि के दौरान सभी विपक्षों को कुचल देती है यह सब उसके जीवन के प्यार के साथ नहीं होने के कारण उसके दर्द के कारण होता है, एक ऐसी घटना जो सीरियल के समय से पहले सात वर्ष पहले हुई थी। श्री वी ने सभी को और सब कुछ पर हावी करने की कोशिश की ताकि दर्द को भूलने के लिए उसने उस महिला के हाथों सहाए जो चुरा लिए और बाद में उसके दिल को तोड़ दिया। उसका अंधेरा प्रेरणा उसे ऊपर की तरफ बढ़ता है और वह बहुत शक्तिशाली हो जाता है वह राजनेताओं, उद्योगपतियों और मशहूर हस्तियों के लिए एक शक्ति दलाल में बदलता है। वह एक कठपुतली है जो कुछ बहुत ही खतरनाक पिल्ले के तार खींचता है।
इस शो को अपनी अनूठी कहानी और ओम पुरी और अन्य कलाकारों द्वारा अभिनय की उच्च गुणवत्ता की वजह से अच्छी समीक्षा मिली।
समवर्ती सूची
समवर्ती सूची अथवा तीसरी-सूची(सातवीं अनुसूची) भारत के संविधान की सातवीं अनुसूची में दिये गये 52 विषय (हालांकि अन्तिम विषय को 47वाँ स्थान दिया गया है) की सूची है। इसमें राज्य सरकार और केन्द्र सरकार दोनों के साझा अधिकारों को वर्णित किया गया है। विधायी खंड को तीन भागों में बांटा गया है: संघ सूची, राज्य सूची और समवर्ती सूची। संयुक्त राज्य अमेरिका, स्विट्जरलैण्ड और ऑस्ट्रेलिया के विपरीत अन्य सभी अधिकार संघीय सरकार के पास हैं जो कनाडा संघीय सरकार के समरूप है।
राज्य सूची
राज्य सूची या सूची- II, भारत के संविधान की अनुसूची सात में 59 (१०१ संविधान संशोधन के बाद)विषयों की एक सूची है। प्रारंभ में इस सूची में 66 विषय थे। विधायी खंड को तीन सूचियों में बांटा गया है: संघ सूची, राज्य सूची और समवर्ती सूची। संयुक्त राज्य अमेरिका, स्विट्जरलैंड या ऑस्ट्रेलिया की संघीय सरकारों के विपरीत, अवशिष्ट शक्तियां कनाडा की संघीय सरकार की तरह, केंद्र सरकार के पास रहती हैं।
राज्य सूची में जो राज्य सरकार कार्य करती है वही सम्मिलित होते हैं जैसे - अदालते, राज्य पुलिस, जिला अस्पताल, सफाई, पशु, सिंचाई, कृषि, सड़क, वन, रेलवे पुलिस, वांट एवं नाप, पुस्तकालय आदि।
यदि किसी राज्य के विधानमंडल द्वारा बनाए गए कानून का कोई प्रावधान संसद द्वारा बनाए गए कानून के किसी ऐसे प्रावधान "जिसे अधिनियमित करने की शक्ति संसद के पास भी है, या समवर्ती सूची में शामिल विषयों में से किसी एक से संबंधित मौजूदा कानून के किसी प्रावधान", के प्रतिकूल है, तब,संसद द्वारा बनाया गया कानून "चाहे वह उस राज्य के विधानमंडल द्वारा बनाए गए कानून से पहले या बाद में पारित किया गया हो, या, जैसा भी मामला हो", प्रबल होगा और राज्य के विधानमंडल द्वारा बनाया गया कानून, प्रतिहिंसा (repugnancy) की सीमा तक, शून्य हो जाएगा। इस मामले में एक अपवाद है- "समवर्ती सूची में शामिल किसी विषय के संबंध में किसी राज्य के विधानमंडल द्वारा बनाया गया एक कानून, "जो संसद द्वारा बनाए गए पहले के कानून के प्रावधानों, या उस विषय के संबंध में एक मौजूदा कानून", के प्रतिकूल है, तब, उस राज्य के विधानमंडल द्वारा बनाया गया कानून उस राज्य में प्रबल होगा यदि यह राष्ट्रपति के विचार के लिए आरक्षित किया गया हो और इस पर उनकी सहमति प्राप्त हो चुकी हो।"
सूची में वर्तमान में 59 विषय हैं:
मजहेद सायद
यह कलर्स के धारावाहिक 'ससुराल सिमर का' के मुख्य नर कलाकार 'प्रेम राजेन्द्र भारद्वाज' हैं ।
वरुण शर्मा
वरुण शर्मा (जन्म 4 फरवरी 1990) एक भारतीय फिल्म अभिनेता हैं। शर्मा ने अपने फिल्मी करियर की शुरुआत 2013 की कॉमेडी फुकरे से की थी, जो एक स्लीपर हिट थी जिसने उन्हें सर्वश्रेष्ठ पुरुष पदार्पण के लिए फिल्मफेयर पुरस्कार के लिए नामांकित किया था। इसके बाद उन्होंने व्यावसायिक असफलताओं की एक श्रृंखला में अभिनय किया और 2015 की एक्शन कॉमेडी दिलवाले में भारतीय सिनेमा के शीर्ष कमाई वाली प्रस्तुतियों में से एक के साथ व्यावसायिक सफलता हासिल की। 2017 में, उन्होंने इसके सीक्वल फुकरे रिटर्न्स में फुकरे की अपनी भूमिका को दोहराया, जो कि एक मध्यम सफलता थी।
मोनिका शर्मा
मोनिका शर्मा एक भारतीय अभिनेत्री व मॉडल हैं। यह कलर्स के धारावाहिक 'ससुराल सिमर का' में द्वितीय मुख्य नारी कलाकार 'अवनि' की भूमिका में केवल 2 महीनों के लिए थीं जिसके बाद शो खत्म हो गया ।
कृषन बरेटो
यह कलर्स के धारावाहिक 'ससुराल सिमर का' की तृतीय मुख्य नारी कलाकार 'संजना समीर कपूर' हैं ।
वास्तुकला परिषद
वास्‍तुकला परिषद (Council of Architecture / सीओए) भारत सरकार द्वारा वास्‍तुकला अधिनियम, 1972 के प्रावधानों के तहत गठित किया गया, जिसे संसद द्वारा अधिनियमित किया गया, जो 1 सितंबर, 1972 से लागू हुआ। अधिनियम में वास्‍तुकारों और इससे संबंधित मामलों के पंजीकरण की व्‍यवस्‍था है।
वास्‍तुकारों के रजिस्‍टर के रखरखाव के अतिरिक्‍त वास्‍तुकला परिषद विशेषज्ञ समितियों द्वारा किए गए निरीक्षण से अधिनियम के तहत मान्‍यता प्राप्‍त अर्हताओं के मानकों का रखरखाव देखता है। निरीक्षणों के आधार पर वास्‍तुकला परिषद संस्‍थाओं द्वारा अनुरक्षित अपर्याप्‍त मानकों के संबंध में उपयुक्‍त सरकारों को अभ्‍यावेदन दे सकता है। केन्‍द्र सरकार द्वारा की गई जाँच, यदि उचित पाई जाती है तो उपयुक्‍त सरकारों की टिप्‍पणियों को ध्‍यान में रखते हुए, वास्‍तुकला संस्‍थाओं को वास्‍तुकला से संबंधित अर्हता की मान्‍यता रद्द करने का निर्णय लेना होता है। वास्‍तुकला परिषद की सिफारिशों को केन्‍द्र सरकार द्वारा अधिनियम के तहत मान्‍यता प्राप्‍त किसी भी वास्‍तुकला अर्हता से पहले लेना होता है।
सुभाष महरिया
सुभाष महरिया एक भारतीय राजनीतिज्ञ तथा पूर्व सीकर से लोकसभा सांसद हैं। वे भारतीय राष्ट्रीय कांग्रेस के राजनेता हैं।
कुंभाराम आर्य
कुंभाराम आर्य एक स्वतंत्रता सेनानी तथा पूर्व सीकर से सांसद हैं। इनका जन्म 1914 ई॰ में हुआ।
नन्द लाल शर्मा
नन्द लाल शर्मा (जन्म : २ मई १९११) एक भारतीय राजनीतिज्ञ तथा पूर्व सीकर से अखिल भारतीय राम राज्य परिषद के सांसद हैं।
नन्दलाल शर्मा का जन्म कोहाट जिले के अलीजई में हुआ था। वे पंडित हरीश चंदर के पुत्र थे जो खोस्त से कोहाट में बस गए। उनके पिता एक जमींदार और पंडित थे। नंदलाल शर्मा ने रावलपिंडी और बनारस हिंदू विश्वविद्यालय में सनातन धर्म कॉलेज में अध्ययन किया। उन्होंने एम.ए. और एल.एल.बी. और बीएचयू से वेदान्त शास्त्री की डिग्री प्राप्त की। बनारस में वे बनारस हिंदू सभा के महासचिव बने।
नन्दलाल शर्मा भारतीय राष्ट्रीय कांग्रेस में शामिल हुए। वे 1930 के असहयोग आंदोलन में सक्रिय थे। स्नातक स्तर की पढ़ाई के बाद शर्मा ने ऑल इंडिया ऑडिट और अकाउंट्स प्रतियोगिता उतीर्ण की, लेकिन राष्ट्रवादी आंदोलन में शामिल होने के कारण उन्हें नहीं चुना गया।
उन्होंने 1932 में कृष्णा देवी से विवाह किया। उनके दो बेटे और एक बेटी थी। उन्होंने बार में प्रवेश किया और कोहाट में कानून का अभ्यास शुरू किया। उन्होंने जल्द ही कानूनी प्रैक्टिस छोड़ दी और खुद को धार्मिक सेवा में समर्पित कर दिया। उन्होंने रावलपिंडी में सनातन धर्म डिग्री कॉलेज के पहले सचिव के रूप में और सनातन धर्म प्रधान महासभा के महासचिव के रूप में कार्य किया।
1939 में, उन्होंने हिंदू धर्म धर्म निरपेक्ष विधेयक का विरोध किया, जिस पर उत्तर पश्चिम सीमा प्रांत विधानसभा में बहस हुई। शर्मा ने 'हिंदू कोड बिल की आलोचना' लिखी, और तलाक के अधिकारों का विरोध करते हुए कहा कि विवाह एक संस्कार है। शर्मा ने अखिल भारतीय हिंदू विरोधी संहिता विधेयक समिति की सह-स्थापना की। 1947 में उन्होंने भारत के विभाजन के खिलाफ अभियान चलाया , गोहत्या और हिंदू कोड बिल, बाद के आंदोलन के दौरान जेल गए। 1950 में उन्हें गोहत्या के खिलाफ अभियान के दौरान फिर से गिरफ्तार किया गया।
उन्होंने अखिल भारतीय धर्मसंघ के सचिव के रूप में भी कार्य किया। वे अखिल भारतीय राम राज्य परिषद के मुख्य संगठक थे। शर्मा हरिद्वार में ऋषिकुल ब्रह्मचार्यश्रम के महासचिव के रूप में कार्य किया। वह ऋषिकुल ब्रह्मचार्यश्रम में रहते थे। सिख निर्वाचन क्षेत्र से शर्मा पहले लोकसभा के लिए चुने गए थे। १९५२ के भारतीय आम चुनाव में उन्होंने 52,980 वोट (39.49%) प्राप्त किए।
जम्मू परिषद के आंदोलन के बीच, शर्मा को दिल्ली में 6 मार्च 1953 को श्यामाप्रसाद मुखर्जी, गुरु दत्त (दिल्ली के जनसंघ प्रमुख), एन सी चटर्जी तथा १८ अन्य लोगों के साथ जुलूस पर प्रतिबन्ध की अवहेलना करने के लिए गिरफ्तार किया गया था। उन्हें 12 मार्च 1953 को छोड़ दिया गया।
शर्मा ने 1957 के भारतीय आम चुनाव में तत्कालीन मध्य प्रदेश के दुर्ग (अब छत्तीसगढ़ में) निर्वाचन क्षेत्र से चुनाव लड़े किन्तु असफल रहे। वह 37,324 वोटों (21.73%) के साथ तीसरे स्थान पर रहे।
1961 तक शर्मा कथित तौर पर अखिल भारतीय राम राज्य परिषद के अध्यक्ष थे। शर्मा 1962 भारतीय आम चुनाव में दुर्ग सीट के लिए 39,798 वोट (18.76%) के साथ तीसरे स्थान पर रहे।
जगदीश प्रसाद माथुर
जगदीश प्रसाद माथुर एक भारतीय राजनीतिज्ञ तथा पूर्व सीकर से जनता पार्टी के सांसद हैं |
महादेव सिंह खण्डेला
महादेव सिंह खण्डेला एक भारतीय राजनीतिज्ञ तथा पूर्व केन्द्रीय सड़क एवं परिवहन राज्य मंत्री तथा केन्द्रीय जनजातीय मामलात राज्य मंत्री थे, वे सीकर से भारतीय राष्ट्रीय कांग्रेस के सांसद हैं |
हरि उप्पल
हरि उप्पल (Hari Uppal) (1926-2011) एक भारतीय शास्त्रीय नर्तक और एक शास्त्रीय नृत्य अकादमी भारतीय नृत्यिका मंदिर के संस्थापक थे। वह कथकली और मणिपुरी के नृत्य रूपों में अपनी विशेषज्ञता के लिए जाना जाता है। उन्हें भारत सरकार द्वारा 2010 में, देश के चौथे उच्चतम भारतीय नागरिक पुरस्कार पद्म श्री से सम्मानित किया गया था।
हरि उप्पल को 1952 में बिहार नृत्यिका कला परिषद से ताम्र पत्र (कॉपर प्लाक) और 2001 में [संगीत नाटक अकादमी पुरस्कार]] दिया गया। भारत सरकार ने उन्हें गणतंत्र दिवस सम्मान सूची में 2010 में पद्म श्री के नागरिक पुरस्कार के लिए शामिल किया था।
भारतीय बैंकिंग एवं वित्त संस्थान
The भारतीय बैंकिंग एवं वित्त संस्थान (Indian Institute of Banking and Finance / IIBF) भारत की एक पंजीकृत कम्पनी है जो बैंकिंग एवं वित्त के क्षेत्र में शिक्षा देती है।यह विश्व में अपने तरह की सबसे बड़ी संस्था है।
अरविंदर सिंह सोइन
अरविंदर सिंह सोइन (Arvinder Singh Soin) एक सर्जन और लीवर प्रत्यारोपण के क्षेत्र में अग्रणी है। वर्तमान में, वह लिवर प्रत्यारोपण और रीजनेटिव चिकित्सा संस्थान, मेदांता-द मेडिसिटी, गुड़गांव, भारत के अध्यक्ष हैं। 2010 में, डॉक्टरी के क्षेत्र में उनके योगदान के लिए भारत के राष्ट्रपति द्वारा अरविंदर सिंह को पद्म श्री से सम्मानित किया गया।
पशुपति शमशेर जंग बहादूर राणा
पशुपति शमशेर जंग बहादूर राणा () एक नेपाली राजनीतिज्ञ तथा पूर्व नेपाल के विदेश मंत्री व वित्त मंत्री हैं |
वित्त आयोग
भारतीय वित्त आयोग की स्थापना १९५१ में की गयी थी। इसकी स्थापना का उद्देश्य भारत के केन्द्रीय सरकार एवं राज्य सरकारों के बीच वित्तीय सम्बन्धों को पारिभाषित करना था। वित्त आयोग प्रत्येक पाँच वर्ष बाद नियुक्त किया जाता इसे दूसरे शब्दों में भी व्यक्त किया जा सकता है कि संविधान में यह नहीं बताया गया है कि आयोग की सिफारिशों के प्रति भारत सरकार बाध्य होगी और आयोग द्वारा की गई सिफारिश के आधार पर राज्यों द्वारा प्राप्त धन को लाभकारी मामलों में लगाने का उसे विधिक अधिकार होगा इस संबंध में डॉ पीवी राजा मन्ना चौथे वित्त आयोग के अध्यक्ष ने ठीक ही कहा है कि "वित्त आयोग एक संवैधानिक निकाय है जो अर्ध न्यायिक कार्य करता है तथा इसकी सलाह को भारत सरकार तब तक मानने के लिए बाध्य नहीं है जब तक कि कोई आधिकारिक कारण ना हो अभी तक १५ वित्त आयोग नियुक्त किए जा चुके हैं। २०१७ में नवीनतम वित्त आयोग एन के सिंह (भारतीय योजना आयोग के भूतपूर्व सदस्य) की अध्यक्षता में स्थापित किया गया था। वित्त आयोग का कार्यकाल 5 वर्ष होता है। वित्त आयोग का गठन एक संवैधानिक निकाय के रूप में अनुच्छेद 280 के अंतर्गत किया जाता है यह एक अर्ध न्यायिक संस्था होती है। इसका गठन भारत के राष्ट्रपति द्वारा किया जाता है। भारत में वित्त आयोग का गठन वित्त आयोग अधिनियम 1951 के अंतर्गत किया गया है 1993में भारत के सभी राज्यों में राज्य वित्त आयोग का गठन भी किया जाने लगा वित्त आयोग में एक अध्यक्ष तथा 4 सदस्य होते हैं सदस्यों में 2 सदस्य पूर्ण कालीन सदस्य जबकि 2 सदस्य अंशकालीन सदस्य होते हैं  केन्द्र सरकार ने २०१५ में १४वें वित्त आयोग की सम्स्तुतियों को स्वीकार कर लिया। यह आयोग भारतीय रिजर्व बैंक के पूर्व गवर्नर वाई.वी. रेड्डी के नेतृत्व में गठित किया गया था। इस आयोग ने केंद्रीय करों में राज्‍यों की हिस्सेदारी के विस्तार व स्थानीय निकायों को ज्यादा संसाधनों के हस्तांतरण सहित सहयोगपूर्ण संघवाद को बढावा देने, वस्तु एवं सेवा कर के क्रियान्वयन, राजकोषीय मजबूती, सार्वजनिक सेवाओं और सार्वजनिक क्षेत्र के उपक्रमों की मूल्य नीति आदि के संबंध में सिफारिशें दी हैं।
नेपाल के विदेश मंत्री
नेपाल के विदेश मंत्री नेपाल सरकार में विदेश नीति सम्बन्धित सभी कार्यों को देखते हैं |
नेपाल के वित्त मंत्री
नेपाल के वित्त मंत्री नेपाल सरकार के वित्तीय सम्बन्धित कार्य को करता हैं |
राजकुमार अछौबा सिंह
राजकुमार अछौबा सिंह (Rajkumar Achouba Singh) (जन्म 5 दिसंबर 1938) एक भारतीय शास्त्रीय नर्तक और शिक्षक हैं जिन्हें मणिपुरी नृत्य रूप रास और लाई हरोबा पर उनके विद्वत्ता के लिए जाना जाता है। उन्हे मणिपुरी संस्कृति पर कई किताबों और लेखों का श्रेय दिया जाता है। वह जवाहरलाल नेहरू मणिपुर नृत्य अकादमी, इम्फाल के पूर्व प्रधानाध्यापक हैं। वह रास और लाई हरोबा में पोस्ट ग्रेजुएट डिग्री धारक हैं। वह सरकारी नृत्य कॉलेज, इंफाल में एक अतिथि शिक्षक भी रहे हैं। उन्हें भारत सरकार द्वारा 2010 में, देश के चौथे उच्चतम भारतीय नागरिक पुरस्कार पद्म श्री से सम्मानित किया गया था। वह मणिपुर राज्य पुरस्कार के भी प्राप्तकर्ता हैं।
भारत में बीमा
भारत में बीमा के क्षेत्र में सार्वजनिक क्षेत्र के संस्थान तथा निजी कम्पनिया दोनों कार्यरत हैं। भारतीय संविधान में बीमा को केन्द्रीय सूची में रखा गया है जिसका अर्थ है कि केवल केन्द्र सरकार ही बीमा के क्षेत्र में नियम बना सकती है।
सन २००० से भारत के बीमा क्षेत्र में निजी कम्पनियों को भी कार्य करने की छूट दे दी गयी।
रवीन्द्र नारायण सिंह
रवीन्द्र नारायण सिंह (Rabindra Narain Singh) एक भारतीय हड्डी रोग चिकित्सक और बिहार ओर्थोपेडिक एसोसिएशन के पूर्व अध्यक्ष (2006-07) हैं। वह पटना स्थित आर्थोपेडिक हेल्थकेयर सेंट्रैण्ड "अनूप मेमोरियल ऑर्थोपेडिक सेंटर और रिसर्च इंस्टीट्यूट" में एक माननीय परामर्शदाता हैं और अनूप इंस्टीट्यूट ऑफ ऑर्थोपेडिक्स एंड रिहैबिलिटेशन के निदेशक हैं। वह एडिनबर्ग के रॉयल कॉलेज ऑफ सर्जन और मेडिकल स्पेशलिस्ट के इंडियन मेडिकल एसोसिएशन अकादमी के एक सहचर भी हैं। वह ऑल इंडिया इंस्टीट्यूट ऑफ मेडिकल साइंसेज, पटना के संस्थान आचार समिति की अध्यक्ष भी हैं। चिकित्सा विज्ञान में उनके योगदान के लिए भारत सरकार ने उन्हें 2010 में देश के चौथे उच्चतम नागरिक सम्मान पद्म श्री से सम्मानित किया था।
दीनदयाल उपाध्याय अंत्योदय योजना
भारत सरकार ने शहरी और ग्रामीण गरीबों के लिए दीनदयाल उपाध्याय अंत्योदय योजना का आरंभ 25 सितंबर 2014 को किया। योजना का उद्देश्य कौशल विकास और अन्य उपायों के माध्यम से आजीविका के अवसरों में वृद्धि कर शहरी और ग्रामीण गरीबी को कम करना है।
दीनदयाल उपाध्याय अंत्योदय योजना के दो घटक हैं– एक शहरी भारत के लिए और एक ग्रामीण भारत के लिए। शहरी घटक का कार्यान्वयन केंद्रीय आवास एवं शहरी गरीबी उन्मूलन मंत्रालय करेगा, जबकि ग्रामीण घटक, जिसका नाम दीन दयाल उपाध्याय ग्रामीण कौशल योजना है, का कार्यान्वय केंद्रीय ग्रामीण विकास मंत्रालय द्वारा किया जाएगा।
बाबा सेवा सिंह
बाबा सेवा सिंह (Baba Sewa Singh) एक भारतीय सामाजिक कार्यकर्ता और पर्यावरणविद् हैं जो कि खडूर साहिब में ऐतिहासिक गुरुद्वारों के पुनर्स्थापना और रखरखाव में शामिल हैं। बाबा सेवा सिंह 2004 में गुरु गोबिंद सिंह फाउंडेशन सेवा पुरस्कार प्राप्तकर्ता हैं। भारत सरकार ने उन्हें 2010 में देश के चौथे उच्चतम नागरिक पुरस्कार पद्म श्री से सम्मानित किया था।
देवयानी राणा
देव्यानी राणा नेपाल के पशुपति शमशेर जंग बहादूर राणा व उषा राजे सिंधिया की पुत्री हैं। वे जॉर्ज जीवाजीराव सिंधिया की नातिन हैं। उनका विवाह पूर्व भारत के मानव संसाधन विकास मंत्री अर्जुन सिंह की बेटी वीणा सिंह के बेटे एश्वर्य सिंह से हुआ है। साल 2017 की एक रिपोर्ट के मुताबिक देवयानी राष्ट्रीय प्रजातंत्र पार्टी नेपाल की राजनीति में सक्रिय हैं।
मुठभेड़
मुठभेड़ का सामान्य अर्थ एक प्रकार का हिंसात्मक संघर्ष है। यह कभी-कभी दो गैर-क़ानूनी गुटों में, सेनाओं के बीच और साधारण रूप से पुलिस और अपराधियों के बीच होता है। किन्तु 'मुठभेड़' का कानूनी अर्थ है, 'पुलिस या किसी अन्य सशस्त्र बल द्वारा, अपनी रक्षा करने के लिए, किसी गिरोहबाज अपराधी या आतंकवादी को मार गिराना'।
'मुठभेड़' या 'इन्काउण्टर' शब्दों का उपयोग भारत और पाकिस्तान में २०वीं शताब्दी से (विशेष अर्थ में) हो रहा है।
१९९० तथा मध्य २००० के दशक में मुम्बई पुलिस ने नगर के कई भूमिगत अपराधियों को मार गिराया था। उत्तर प्रदेश में योगी आदित्यनाथ की सरकार बनने के बाद १० माह में ११४२ मुठभेड़ें हुईं।
'मुठभेड़' को लेकर कई बार विवाद भी होता है। कुछ मानवाधिकार संगठन और कुछ अन्य लोग इस प्रकार के मुठभेड़ की घटनाओं को "फ़र्ज़ी मुठभेड़" कहते हैं जबकि पुलिस के अधिकारी घटना-स्थल से प्राप्त वस्तुओं के आधार पर उन्हें सही ठहराते हैं।
मायाधर राउत
गुरु मायाधर राउत (Guru Mayadhar Raut) (जन्म 6 जुलाई, 1930) एक भारतीय शास्त्रीय ओडिसी नर्तक, कोरियोग्राफर और गुरु हैं।
राउत का जन्म कटक जिले के कंटापहारा गांव में हुआ था। उन्होंने कलाक्षेत्र में रुक्मिणी देवी अरुंदेल द्वारा ओडिसी की गुरु-शिष्य परंपरा के तहत अपना नृत्य प्रशिक्षण प्राप्त किया।
उन्होंने ममता खुंतीया से विवाह किया और उनकी एक बेटी और दो पुत्र हैं; बेटी मधुमिता राउत एक प्रसिद्ध ओडिसी नर्तक भी हैं।
मायाधर राउत को निम्न पुरस्कार प्राप्त हुए हैं: